[{"text_idx": "#000005", "text": "Uuring: Maad vo\u0303is tabada teisest planeedisu\u0308steemist pa\u0308rit meteoor"}, {"text_idx": "#000007", "text": "Aastal 2014 Vaikse ookeani la\u0308a\u0308neosa kohal lo\u0303o\u0303manud meteoor pa\u0308rines a\u0308a\u0308rmiselt to\u0303ena\u0308oliselt mo\u0303nest teisest planeedisu\u0308steemist, viitab USA luuresatelliidi andmete analu\u0308u\u0308s. Teadusajakirjas pole tulemusi veel avaldatud."}, {"text_idx": "#000008", "text": "Meteoor CNEOS 2014-01-08 pu\u0308u\u0308dis Harvardi astronoomide Amir Siraji ja Avi Loebi ta\u0308helepanu juba 2019. aastal. Paar aastat varem leitud ta\u0308htedevaheline objekt 'Oumuamua inspireeris toona teadlasi uuesti la\u0308bi vaatama varem kogutud andmeid koondavaid katalooge. Neist u\u0308hte, Maala\u0308hedaste objektide uurimise keskuse andmebaasi jo\u0303uavad muu hulgas Ameerika U\u0308hendriikide luuresatelliitide vaateva\u0308lja ja\u0308a\u0308nud meteoorid. Lisaks ajale ja kohale on seal ta\u0308pselt kirjas, kuhu suunas ja kui kiiresti need liiguvad ning kui suur on hinnanguliselt meteooride kantav energia."}, {"text_idx": "#000009", "text": "Paapua Uus-Guinea la\u0308hedal paikneva Manuse saare la\u0308histel lahvatanud meteoor paistis teiste seas silma oma liikumiskiiruse poolest. Maa atmosfa\u0308a\u0308ri tabades ulatus see 45 kilomeetrini sekundis. Siraji arvutused kinnitasid, et Pa\u0308ikese suhtes liikus objekt veelgi kiiremini \u2013 60 km/s. Viimane u\u0308letas Pa\u0308ikesesu\u0308steemist lahkumiseks vajalikku kiirust. Samal ajal viitas objekti liikumissuund, et meteoor pa\u0308rines ta\u0308hti lahutavast ruumist."}, {"text_idx": "#000012", "text": "Ja\u0308relduste po\u0303hjal on tegu u\u0308hega kolmest teisest planeedisu\u0308steemist pa\u0308rit objektiga, mis teadaolevalt Pa\u0308ikesesu\u0308steemi sattunud. Lisaks 2017. aasta lo\u0303pus ma\u0308rgatud 'Oumuamuale ja\u0308i astronoomidele 2019. aastal silma Pa\u0308ikesesu\u0308steemist la\u0308bilendava komeet 2I/Borisov."}, {"text_idx": "#000013", "text": "Paari so\u0303nul viitab see u\u0308htaegu, et nii Pa\u0308ikesesu\u0308steemist endast vo\u0303ib la\u0308bi lennata arvatust rohkem teistest planeedisu\u0308steemidest pa\u0308rit kehasid kui ka sellest endast paiskub selle eluea jooksul ta\u0308htedevahelisse ruumi ma\u0308rkimisva\u0308a\u0308rsel hulgal materjali."}, {"text_idx": "#000014", "text": "U\u0308htlasi loodavad Siraj ja Loeb, et tulevikus o\u0303nnestub astronoomidel analu\u0308u\u0308sida teistest planeedisu\u0308steemidest pa\u0308rit lendta\u0308htede valgust. Viimane annaks kaudselt aimu nende koostisest. Parimal juhul on aga sealt pa\u0308rit kivitu\u0308kid piisavalt suured, et mo\u0303ned nende killud jo\u0303uaks ka maapinnani."}, {"text_idx": "#000016", "text": "Veenuse sa\u0308hvatused vo\u0303ivad olla meteoorid, mitte va\u0308lgud"}, {"text_idx": "#000018", "text": "NASA asub uurima asteroidilt toodud materjali"}, {"text_idx": "#000020", "text": "Astronoom: virmalisi na\u0308eb sageli veel kolm-neli aastat"}, {"text_idx": "#000021", "text": "Kuul vo\u0303ib leiduda vett arvatust ma\u0308rksa va\u0308hem"}, {"text_idx": "#000022", "text": "Marsil on va\u0308he mineraale, sest puuduvad elu ja laamad"}, {"text_idx": "#000023", "text": "Musti auke vo\u0303ib olla meile la\u0308hemal kui seni teatud"}, {"text_idx": "#000024", "text": "Pa\u0308ikesesu\u0308steemi u\u0308heksas planeet vo\u0303ib olla u\u0308sna Maa mo\u0303o\u0303tu"}, {"text_idx": "#000025", "text": "Augusti lo\u0303pus saab na\u0308ha haruldast superkuud"}, {"text_idx": "#000026", "text": "Kosmoseteadlane oma teadusto\u0308o\u0308st: universumi na\u0308rvivo\u0303rgustiku uurimine"}, {"text_idx": "#000029", "text": "La\u0308inud september oli Eestis mo\u0303o\u0303tmisajaloo ko\u0303ige soojem"}, {"text_idx": "#000034", "text": "O\u0303htuso\u0308o\u0308k maailma lo\u0303pus ehk mis saab elust tulevikus"}, {"text_idx": "#000036", "text": "Ta\u0308na o\u0308o\u0308sel me ei sure, majamo\u0303o\u0303tu asteroid lendas Maast mo\u0308o\u0308da"}, {"text_idx": "#000037", "text": "Ajalooline tabamus: astronoomid na\u0308gid esimest korda u\u0308hinemas neutronta\u0308hti"}, {"text_idx": "#000038", "text": "100 aastat kosmoloogilist konstanti \u2013 universumi suurim mo\u0303istatus (1/2)"}, {"text_idx": "#000040", "text": "Jaheda ta\u0308he u\u0308mbrus kubiseb Maa-sarnastest planeetidest"}, {"text_idx": "#000041", "text": "Teadlased na\u0308gid esimest korda gravitatsioonilaineid"}, {"text_idx": "#000043", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]